અલ્લાહે એવા લોકો ને પોતાના દીન માટે ચુનિ લીધા કે જે લોકો ખરેખર આ દીન નુ કામ કરી શકે. મૌસમે હજ્જ માં આપ સ.અ.વ. મદીના શહેર ના ખઝરજ ખાનદાન ના લોકો સાથે આપ ની મુલાકાત થઇ. તે લોકો ઇસ્લામ લાવ્યા અને પછી મદીના માં જઇ ઇસ્લામ ની દઅવત શરૂઅ કરી દીધી. બીજા વર્ષે દસ કરતા વધુ લોકો હજ્જ કરવા આયા અને પાછા જતી વખતે આપ સ.અ.વ. એ હઝરતે મુસઅબ રઝી. ને મોકલ્યા અને તેમને આદેશ આપ્યો કે ત્યા જઇ કુર આન મજીદ ની શિક્ષણ લોકો ને આપે. અને તેમને દીન પણ શીખવાડે. સહાબી એ રસુલ એ ત્યા જઇ ખુબજ મહેનત કરી અને તેમના હાથ પર ઘણા લોકોએ ઇસ્લામ કબુલ કર્યો. એમાં થી કબીલાએ ઔસ ના સરદાર હઝરતે સઅદ બીન મઆઝ, અને ઉસૈદ બીન હુઝૈર રઝી. શામીલ છે. ત્યાર બાદ હજ્જ ના મૌસમ મા 70 થી વધુ લોકો હજ્જ માટે આવ્યા અને તેમણે આપ સ.અ.વ. ને હીજરત કરવાની દઅવત આપી. કારણ્કે તે લોકો જાણતા હતા કે આપ સ.અ.વ. નો બાઇકાટ કરવામાં આવ્યો છે. આપ સ.અ.વ. એ તે લોકો ને હજ્જ ના ત્રણ ખાવા પીવાના દીવસો મા ઉક્બા નામી જગ્યા પર મળવાનો વાયદો કર્યો. વાયદા મુજબ આપ સ.અ.વ. રાત્રે ત્યા પહોચી ગયા અને તેમની સાથે તેમના કાકા હઝરતે અબ્બાસ રઝી, હતા. જે તે વખતે મુસલમાન નહતા. એટ્લા માટે કે તેમના કાકા આપ સ.અ.વ. નો સાથ આપવા માંગતા હતા. આપસ માં સારી વાતો થઇ ત્યાર બાદ નબી ના હાથ પર બયઅત કરવામાં આવી આ વાત પર કે અગર નબી હીજરત કરે તો તેમની મદદ કરવામાં આવશે. અને આના બદલામાં તમને જન્નત મળ્શે. દરેક આપ સ.અ.વ. ની આ વાત ને માની અને બયઅત કરી. આ વાત ની ખબર કુરૈશ જાણી ગયા અને તેઓએ સખત પકડવાની કોશીશ કરી પર અલ્લાહે પોતાના નબી ની મદદ કરી. અલ્લાહ ફરમાવે છે. “ અલ્લાહ અવશ્ય તે લોકો ની મદદ કરશે જેઓ તેની મદદ કરશે, અલ્લાહ અત્યંત શકિત્શાળી અને પ્રભુત્વશાળી છે. ( હજ્જ : 40)